டி. கோபால செட்டியார்

திருபத்தூர் கவிராயர் டி. கோபால செட்டியார் (பிறப்பு: 18 நவம்பர் 1867) என்பவர் தமிழ்நாட்டின், இன்றைய தருமபுரி மாவட்டத்தைச் சேர்ந்த ஒரு எழுத்தாளர், புலவர், வழக்கறிஞர், இதழாசிரியர் ஆவார். இவர் சென்னை புதிய சைவ சித்தாந்த சபையின் செயலாளராகவும், அகில இந்தியா-பர்மா ஆங்கிலேய சைவ சித்தாந்த சபையின் பிரதனாதிகாரியாகவும் பொறுப்புகளை வகித்தார். 

 வாழ்கை குறிப்பு 
கோபால செட்டியார் சென்னை மாகாணத்தின், சேலம் மாவட்டத்தில் (இன்றைய தருமபுரி மாவட்டம் தருமபுரிக்கு அருகில் உள்ள ஒரு சிற்றூரில் பிறந்து 90 வயதுவரை வாழ்ந்தார். எப்.ஏ தேர்வில் வெற்றிபெற்று, திருப்பத்தூரில் வழக்கறிஞராக பணிபுரிந்தார்.

ஆங்கிலத்திலும், தமிழிலும் புலமை மிக்கவராக, கவிபாடும் ஆற்றல் மிக்கவராக கோபால செட்டியார் இருந்தார். ஆங்கிலத்தில் தி நியூ ரீஃபார்மர்(The New Reformer) என்ற இதழை நடத்திவந்தார். திருப்பத்தூரில் ஒரு படிப்பகத்தை தொடங்கி அதற்கு prince of Wales Reading Room என்று பெயரிட்டார். ஒரு கட்டத்தில் தான் பார்த்துவந்த வழக்கறிஞர் தொழிலை கைவிட்டு சமூக சீர்திருத்த பணியிலும், சைவ சித்தாந்த்த்தை பரப்பும் பணியிலும் ஈடுபட்டார். சைவ சித்தாந்தம் குறித்து இவர் ஆங்கிலத்தில் எழுதிய நூல் 1923 ஆம் ஆண்டு இலண்டனில் வெளியிடப்பட்டது. லண்டன் டைம்ஸ் இந்த நூலை பாராட்டி எழுதியது. 

லியோ டால்ஸ்டாயுடன் கோபால செட்டியார் கடித தொடர்பில் இருந்தார். டால்ஸ்டாய் தான் மறைவதற்கு ஒரு ஆண்டுக்கு முன்பு தன்னைப் பற்றி உலக அறிஞர்களிடம் கட்டுரைகளைக் கேட்டுப் பெற்றார். அவற்றில் தேர்ந்தெடுத்த 55 கட்டுரைகளில் கோபால செட்டியாரின் கட்டுரையும் ஒன்று.டால்ஸ்டாயின் தோழர் டி.கோபால செட்டியார்: தமிழகம் மறந்துவிட்ட தனிப்பெரும் ஆளுமை, தஞ்சாவூர்க் கவிராயர், இந்து தமிழ் திசை, 4 சனவரி 2026

 எழுதிய நூல்கள் 
 ஆதி திராவிடர் பூர்வ சரித்திரம்ஆதி திராவிடர் பூர்வ சரித்திரம் விக்கிமூலம்
 தருமபுரி பூர்வ சரித்திரம்
 சிதம்பர ரகசியம்
 முப்பொருளுறவுமுப்பொருளுறவு விக்கிமூலம்
 பரமகச்சா
 ஞானதீபிகை சுடர்
 சிவஞான சூரன் பராக்கிரமம்
 நூதன மறுமை விளக்கம்
 தமிழர் சரித்திரம்
 வேளாண்மாந்தர் சேனைத்தலைவர் அல்லது சேனைக்குடையார் பூர்வ சரித்திரம்வேளாண்மாந்தர் சேனைத்தலைவர் அல்லது சேனைக்குடையார் பூர்வ சரித்திரம் விக்கிமூலம்
 பதி பசு பாச விளக்கம்பதி பசு பாச விளக்கம் விக்கிமூலம்

 மொழிபெயர்ப்புகள் 
 வாழ்கைபோதும் (இம்மானுவேல் ஸ்வீடன் எழுதிய நூலின் மொழிபெயர்ப்பு)

 ஆங்கில நூல்கள் 
 New Light Upon Indian Philosophy (1913)
 மேற்கோள்கள் 

 வெளி இணைப்புகள் 

பகுப்பு:தருமபுரி மாவட்ட மக்கள்
பகுப்பு:1867 பிறப்புகள்
பகுப்பு:சைவ சித்தாந்தவாதிகள்
பகுப்பு:வழக்கறிஞர்கள்
பகுப்பு:தமிழக எழுத்தாளர்கள்
பகுப்பு:திருப்பத்தூர் மாவட்ட மக்கள்